CELEX: 32015R1978
Language: el
Date: 2015-08-28 00:00:00
Title: Κατ' εξουσιοδότηση κανονισμός (ΕΕ) 2015/1978 της Επιτροπής, της 28ης Αυγούστου 2015, για την τροποποίηση του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες για την εφαρμογή του άρθρου 8 που παρατίθενται στο παράρτημα VI του εν λόγω κανονισμού

5.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 289/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/1978 ΤΗΣ ΕΠΙΤΡΟΠΉΣ
   της 28ης Αυγούστου 2015
   για την τροποποίηση του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες για την εφαρμογή του άρθρου 8 που παρατίθενται στο παράρτημα VI του εν λόγω κανονισμού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 του Συμβουλίου (1), και ιδίως το άρθρο 8 παράγραφος 6,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 8 παράγραφος 1 του κανονισμού (ΕΕ) αριθ. 978/2012, οι δασμολογικές προτιμήσεις του γενικού καθεστώτος του συστήματος γενικευμένων προτιμήσεων (ΣΓΠ) αναστέλλονται, όσον αφορά προϊόντα ενός τμήματος του ΣΓΠ καταγωγής δικαιούχου χώρας του ΣΓΠ, όταν η μέση αξία των εισαγωγών αυτών των προϊόντων στην Ένωση από τη δικαιούχο χώρα του ΣΓΠ υπερβαίνει, επί τρία συναπτά έτη, τα όρια που αναφέρονται στο παράρτημα VI. Τα όρια υπολογίζονται ως ποσοστό επί της συνολικής αξίας των εισαγωγών ίδιων προϊόντων στην Ένωση από όλες τις δικαιούχους χώρες του ΣΓΠ.
            
         
               (2)
            
            
               Σε κάθε τροποποίηση του καταλόγου των δικαιούχων χωρών του ΣΓΠ, ο κανονισμός (ΕΕ) αριθ. 978/2012 αναθέτει στην Επιτροπή την εξουσία να εκδίδει κατ' εξουσιοδότηση πράξεις για την τροποποίηση του παραρτήματος VI με σκοπό την προσαρμογή των λεπτομερειών που παρατίθενται στο εν λόγω παράρτημα, ώστε να διατηρείται αναλογικά το ίδιο βάρος των τμημάτων διαβαθμισμένων προϊόντων, όπως ορίζεται στο άρθρο 8 παράγραφος 1.
            
         
               (3)
            
            
               Με ισχύ από την 1η Ιανουαρίου 2015, ο κατ' εξουσιοδότηση κανονισμός (ΕΕ) αριθ. 1421/2013 της Επιτροπής (2) διέγραψε την Κίνα, τον Ισημερινό, τις Μαλδίβες και την Ταϊλάνδη από τον κατάλογο των δικαιούχων χωρών του ΣΓΠ που απαριθμούνται στο παράρτημα II του κανονισμού (ΕΕ) αριθ. 978/2012. Λόγω του σημαντικού μεριδίου εισαγωγών ΣΓΠ που αντιπροσώπευαν οι εν λόγω χώρες, η διαγραφή τους από τον κατάλογο των δικαιούχων καθιστά αναγκαία την τροποποίηση των λεπτομερειών που παρατίθενται στο παράρτημα VI του κανονισμού (ΕΕ) αριθ. 978/2012.
            
         
               (4)
            
            
               Ως αποτέλεσμα όλων των τροποποιήσεων στον κατάλογο των χωρών του παραρτήματος II του κανονισμού (ΕΕ) αριθ. 978/2012 από την έναρξη ισχύος του εν λόγω κανονισμού έως την 1η Ιανουαρίου 2015, οι συνολικές εισαγωγές στην Ένωση από όλες τις δικαιούχους χώρες του ΣΓΠ, κατά μέσο όρο, κατά τα τρία συναπτά έτη (2012-2014) θα μειωθούν σε 30,71 %. Τα τμήματα Τ-2α, Τ-3 και Τ-5 του παραρτήματος V είναι ακραίες τιμές, υπό την έννοια ότι για τα εν λόγω τμήματα οι συνολικές εισαγωγές στην Ένωση από όλες τις δικαιούχους χώρες του ΣΓΠ θα μειωθούν οριακά (λιγότερο από 10 %). Ως εκ τούτου, προκειμένου να διατηρείται αναλογικά το ίδιο βάρος των τμημάτων διαβαθμισμένων προϊόντων, τα δύο όρια που παρατίθενται στο παράρτημα VI θα πρέπει να αυξηθούν στο 47,2 % και στο 57,0 % αντίστοιχα, εκτός από τα τμήματα Τ-2α, Τ-3 και Τ-5 του παραρτήματος V, για τα οποία το όριο θα πρέπει να παραμείνει στο σημερινό επίπεδο.
            
         
               (5)
            
            
               Καθώς με τον κατ' εξουσιοδότηση κανονισμό (ΕΕ) αριθ. 1421/2013 της Επιτροπής διαγράφηκαν η Κίνα, ο Ισημερινός, οι Μαλδίβες και η Ταϊλάνδη από τον κατάλογο των δικαιούχων χωρών του ΣΓΠ, με ισχύ από την 1η Ιανουαρίου 2015, για λόγους συνοχής και ασφάλειας δικαίου, ο παρών κανονισμός θα πρέπει να εφαρμοστεί αναδρομικά από την 1η Ιανουαρίου 2015,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα VI του κανονισμού (ΕΕ) αριθ. 978/2012 αντικαθίσταται από το ακόλουθο κείμενο:
   
      
         «ΠΑΡΑΡΤΗΜΑ VI
         
            Λεπτομέρειες για την εφαρμογή του άρθρου 8
         
         
                  
                     1.
                  
                  
                     Το άρθρο 8 εφαρμόζεται όταν το ποσοστό μεριδίου που αναφέρεται στην παράγραφο 1 του εν λόγω άρθρου υπερβαίνει το 57,0 %.
                  
               
                  
                     2.
                  
                  
                     Το άρθρο 8 εφαρμόζεται για κάθε ένα από τα τμήματα του ΣΓΠ Τ-2α, Τ-3 και Τ-5 του παραρτήματος V, όταν το ποσοστό μεριδίου που αναφέρεται στην παράγραφο 1 του εν λόγω άρθρου υπερβαίνει το 17,5 %.
                  
               
                  
                     3.
                  
                  
                     Το άρθρο 8 εφαρμόζεται για κάθε ένα από τα τμήματα του ΣΓΠ T-11α και T-11β του παραρτήματος V, όταν το ποσοστό μεριδίου που αναφέρεται στην παράγραφο 1 του εν λόγω άρθρου υπερβαίνει το 47,2 %.».
                  
               
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Αυγούστου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 303 της 31.10.2012, σ. 1.
   
      (2)  Κατ' εξουσιοδότηση κανονισμός (ΕΕ) αριθ. 1421/2013 της Επιτροπής, της 30ής Οκτωβρίου 2013, σχετικά με την τροποποίηση των παραρτημάτων I, II και IV του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων (ΕΕ L 355 της 31.12.2013, σ. 1).